
Az Európai Parlament,
–	tekintettel a Tanács első olvasatbeli álláspontjára (08311/2024 – C10‑0114/2024),
–	tekintettel a Bizottság Parlamenthez és Tanácshoz intézett javaslatával (COM(2013)0410) kapcsolatban az első olvasat[footnoteRef:1] során kialakított álláspontjára, [1:  	HL C 378., 2017.11.9., 546. o.] 

–	tekintettel a Bizottság módosított javaslatára (COM(2020)0579),
–	tekintettel a Bizottságnak az Európai Parlamenthez és a Tanácshoz intézett javaslatára (COM(2020)0577 – 2020/0264(COD)),
–	tekintettel az Európai Unió működéséről szóló szerződés 294. cikkének (7) bekezdésére,
–	tekintettel eljárási szabályzata 68. cikkére,
–	tekintettel a Közlekedési és Idegenforgalmi Bizottság második olvasatra adott ajánlására (A10-0010/2024),
1.	egyetért a Tanács első olvasatban elfogadott álláspontjával;
2.	úgy véli, hogy mivel a COM(2020)0577 számú bizottsági javaslat tartalma bekerült az említett álláspontba, a 2020/0264(COD) jogalkotási eljárás megszűnt;
3.	jóváhagyja a Parlament és a Tanács ezen állásfoglaláshoz csatolt együttes nyilatkozatát;
4.	megállapítja, hogy a jogi aktust a Tanács álláspontjának megfelelően elfogadták;
5.	utasítja elnökét, hogy az Európai Unió működéséről szóló szerződés 297. cikkének (1) bekezdésével összhangban a Tanács elnökével együtt írja alá a jogi aktust;
6.	utasítja főtitkárát, hogy miután megbizonyosodott arról, hogy minden eljárást megfelelően lefolytattak, írja alá a jogi aktust, és a Tanács főtitkárával egyetértésben gondoskodjon annak kihirdetéséről az Európai Unió Hivatalos Lapjában;
7.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

A költségvetési hatóságnak az éves költségvetési eljárás tekintetében fennálló előjogainak és a Bizottság költségvetési tervezet elkészítésére vonatkozó hatásköreinek sérelme nélkül az Európai Parlament és a Tanács felkéri a Bizottságot, hogy az éves költségvetési eljárás keretében tegyen javaslatot egy olyan további, az Európai Hálózatfinanszírozási Eszközhöz (CEF) tartozó igazgatási támogatási költségvetési sor létrehozására, melynek finanszírozása a CEF rendelkezésre álló előirányzataiból valósul meg, a Bizottság pénzügyi kimutatásában meghatározottak szerint. Ez az új költségvetési sor a tervek szerint arra szolgál majd, hogy fedezze a teljesítmény-felülvizsgálati testület titkársága, a teljesítmény-felülvizsgálati testület és a nemzeti felügyeleti hatóságok koordinációs testülete számára a szerződéses alkalmazottaikkal kapcsolatban felmerülő költségeket és egyéb igazgatási kiadásaikat, például a technikai segítségnyújtást, a szakértői költségeket, valamint az adatszolgáltatásra, a külső tanulmányokra és a kiegészítő tanácsadási szolgáltatásokra vonatkozó szerződéseket, míg a létszámtervben szereplő álláshelyek finanszírozása a 7. fejezet igazgatási költségvetési sorából fog megvalósulni, teljes mértékben tiszteletben tartva a többéves pénzügyi keretről szóló hatályos rendeletet. A lehető legnagyobb mértékben gondoskodni kell arról, hogy ez – a CEF keretében történő – finanszírozás ne érintse a CEF legutóbbi közlekedési munkaprogramjában már elkülönített forrásokat.
A teljesítmény-felülvizsgálati testület titkársága, a teljesítmény-felülvizsgálati testület és a nemzeti felügyeleti hatóságok együttműködési testülete számára a szerződéses alkalmazottaikkal kapcsolatban felmerülő költségek és egyéb igazgatási kiadásaik CEF keretében történő finanszírozása nem teremthet precedenst más testületek titkárságának finanszírozása tekintetében, és semmilyen módon nem vetítheti előre a következő többéves pénzügyi keretről szóló rendelet keretében elfogadandó finanszírozási intézkedéseket.

